CELEX: 32020D1254
Language: lv
Date: 2020-09-07 00:00:00
Title: Padomes Lēmums (KĀDP) 2020/1254 (2020. gada 7. septembris), ar ko groza Lēmumu 2012/392/KĀDP par Eiropas Savienības KDAP misiju Nigērā (EUCAP Sahel Niger)

8.9.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 294/3
               
            
         PADOMES LĒMUMS (KĀDP) 2020/1254
         (2020. gada 7. septembris),
         ar ko groza Lēmumu 2012/392/KĀDP par Eiropas Savienības KDAP misiju Nigērā (EUCAP Sahel Niger)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2012. gada 16. jūlijā pieņēma Lēmumu 2012/392/KĀDP (1), ar ko izveidoja Eiropas Savienības KDAP misiju Nigērā, lai atbalstītu Nigēras drošības spēku spēju veidošanu saistībā ar terorisma un organizētas noziedzības apkarošanu (EUCAP Sahel Niger).
                  
               
                     (2)
                  
                  
                     Padome 2018. gada 18. septembrī pieņēma Lēmumu (KĀDP) 2018/1247 (2), ar kuru EUCAP Sahel Niger tika pagarināta līdz 2020. gada 30. septembrim.
                  
               
                     (3)
                  
                  
                     Padome 2019. gada 22. maijā pieņēma Lēmumu (KĀDP) 2019/832 (3), kurā noteikts, ka EUCAP Sahel Niger, neskarot tās galvenās pilnvaras Nigērā, ir jāsekmē KDAP darbības reģionalizācija Sāhelā.
                  
               
                     (4)
                  
                  
                     Politikas un drošības komiteja 2020. gada 28. maijā un 30. jūnijā vienojās EUCAP Sahel Niger stratēģiskā pārskata kontekstā minēto misiju pagarināt līdz 2022. gada 30. septembrim.
                  
               
                     (5)
                  
                  
                     Lēmums 2012/392/KĀDP būtu attiecīgi jāgroza.
                  
               
                     (6)
                  
                  
                     
                        EUCAP Sahel Niger tiks īstenota situācijā, kas var pasliktināties un varētu kavēt Līguma par Eiropas Savienību 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Lēmumu 2012/392/KĀDP groza šādi:
            
                        1)
                     
                     
                        lēmuma 3. panta 1. punkta c) un d) apakšpunktu aizstāj ar šādiem:
                        
                                    “c)
                                 
                                 
                                    atbalstot Savienības mērķus migrācijas jomā, stiprina Nigēras drošības spēku spējas robežpārvaldībā un cīņā pret nelikumīgu migrāciju;
                                 
                              
                                    d)
                                 
                                 
                                    atvieglo valsts līmeņa, reģionālo un starptautisko koordināciju terorisma, organizētās noziedzības un nelikumīgas migrācijas apkarošanā un saistībā ar robežpārvaldību.”;
                                 
                              
                  
                        2)
                     
                     
                        lēmuma 13. panta 1. punktam pievieno šādu daļu:
                        “Finanšu atsauces summa ar EUCAP Sahel Niger saistīto izdevumu segšanai laikposmā no 2020. gada 1. oktobra līdz 2022. gada 30. septembrim ir EUR 73 758 441,09.”;
                     
                  
                        3)
                     
                     
                        lēmuma 16. panta otro teikumu aizstāj ar šādu:
                        “To piemēro līdz 2022. gada 30. septembrim.”.
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 7. septembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Padomes Lēmums 2012/392/KĀDP (2012. gada 16. jūlijs) par Eiropas Savienības KDAP misiju Nigērā (EUCAP Sahel Niger) (OV L 187, 17.7.2012., 48. lpp.).
         
            (2)  Padomes Lēmums (KĀDP) 2018/1247 (2018. gada 18. septembris), ar ko groza Lēmumu 2012/392/KĀDP par Eiropas Savienības KDAP misiju Nigērā (EUCAP Sahel Niger) (OV L 235, 19.9.2018., 7. lpp.).
         
            (3)  Padomes Lēmums (KĀDP) 2019/832 (2019. gada 22. maijs), ar ko groza Lēmumu 2012/392/KĀDP par Eiropas Savienības KDAP misiju Nigērā (EUCAP Sahel Niger) (OV L 137, 23.5.2019., 64. lpp.).